


Előterjesztés 5. számú melléklete


Szt- ………………………									G-2/1817-  /2012
M E G Á L L A P O D Á S
ÖNKORMÁNYZATI TULAJDONBA ADÁSRÓL 

mely létrejött 

egyrészről, a Közlekedésfejlesztési Koordinációs Központ 
székhelye: 1024 Budapest, Lövőház u. 39.
statisztikai számjele: 15329358-8413-312-01 
adószáma: 15329358-2-41
rövid elnevezés: KKK
képviseli: Szabó Zoltán főigazgató 
a továbbiakban, mint ÁtadóI., 

másrészről, az Állami Autópálya Kezelő Zrt. (székhelye: 1134 Budapest, Váci út 45. B. épület, statisztikai számjele: 12147715-5221-114-01, adószáma: 12147715-2-44, rövid elnevezés: ÁAK Zrt., képviseli: Bakó Attila vezérigazgató) mint közútkezelő, illetve ingatlan-nyilvántartásba bejegyzett vagyonkezelő a továbbiakban, mint ÁtadóII.,

„harmadrészről, a Magyar Állam, mint tulajdonos képviseletében, az állami vagyonról szóló 2007. évi CVI. törvény 17.§ (1) e) pontja alapján eljáró Magyar Nemzeti Vagyonkezelő Zrt. (székhelye: 1133 Budapest, Pozsonyi út 56., cégjegyzékszám: Cg. 01-10-045784, adószám: 14077340-2-44, statisztikai számjel: 14077340-6420-114-01, rövid elnevezés: MNV Zrt., képviseli: Mihályfi László általános vagyonelemek igazgató és  ………………………………..;), a továbbiakban mint ÁtadóIII.
ÁtadóI., ÁtadóII. és ÁtadóIII. a továbbiakban együttesen: Átadók,


negyedrészről, Budapest Főváros Önkormányzata 
székhelye: 1052 Budapest, Városház u. 9-11, 
törzskönyvi azonosító szám: 735638
adószám: 15735636-2-41
KSH statisztikai számjel: 15735636-8411-321-01
ÁHTI azonosító: 745192 
képviseli: Tarlós István főpolgármester 
a továbbiakban, mint Átvevő, 
Átadók és Átvevő együttesen, a továbbiakban: Szerződő Felek - között alulírott napon és helyen:


I. A megállapodás tárgya

Jelen megállapodás (a továbbiakban: jelen megállapodás) tárgyát képezi az M1-M7 autópálya bevezető szakasz, 700. számú – M1-M7 - országos közút 4+800 - 7+681 km szelvények közti szakaszával (3. sz. melléklet: az érintett területet ábrázoló térképrészlet) érintett ingatlanok vonatkozásában ÁtadóII. vagyonkezelői jogának megszüntetése, valamint az érintett ingatlanok – alkotórészekkel, tartozékokkal együtt történő – tulajdonba adása az Átvevő részére. Jelen megállapodás tárgyát képezi továbbá az M1-M7 - országos közút 4+800 - 7+681 km szelvényéhez kapcsolódó, Átvevő tulajdonában lévő ingatlanon épült útszakaszok, hidak számviteli és vagyon-nyilvántartási szempontú rendezése, átadása az Átvevő részére.






II. Előzmények

Átadók megállapítják, hogy a jelen megállapodás III.1.A./1. pontjában felsorolt ingatlanok (továbbiakban: Ingatlanok) kizárólagos tulajdonosa a Magyar Állam, vagyonkezelője a jelen megállapodás megkötésekor hatályos ingatlan-nyilvántartás szerint ÁtadóII. Átadók kijelentik, hogy ÁtadóII. vagyonkezelői jogát a 2006. január 31-én kelt, az Átadók, illetve jogelődeik között létrejött szerződés (továbbiakban: Átadási Szerződés) szerint szándékukban állt megszüntetni, és az Ingatlanokat ÁtadóI.-nek vagyonkezelésbe adni. A vagyonkezelő-változás ingatlan-nyilvántartási átvezetése elmaradt, az Ingatlanok mégis ÁtadóI. könyveiben vannak nyilvántartva. Mindezekre tekintettel, Szerződő Felek az alábbiak szerint rendelkeznek:


III. Az M1-M7 – autópálya bevezető, helyi közúttá átminősített 4+800 – 7+681 km szelvények közötti szakaszának, valamint ehhez kapcsolódó le- és felhajtó ágak átadása

III.1 Az érintett vagyonelemek:

A./ Az átadással érintett Ingatlanok a következők:

1. A hatályos ingatlan-nyilvántartási bejegyzés szerint, jelen megállapodás megkötésének időpontjában a Magyar Állam kizárólagos tulajdonában, még az ÁtadóII. vagyonkezelésében állnak az alábbi ingatlanok (jelen megállapodás megfogalmazásában: Ingatlanok):

	Település
	Hrsz
	Ingatlan-nyilvántartásba bejegyzett Vagyon-kezelő
	Útszám
	Kezdő szelvény (km+m)
	Vég-szelvény (km+m)

	Budapest, XI. ker. belterület
	756/3
	ÁAK
	700
	4+800
	5+700

	Budapest, XI. ker. belterület
	952/11
	ÁAK
	700
	5+700
	6+300

	Budapest,
XI. ker. belterület
	1083
	ÁAK
	700
	6+300
	6+900




2. Az Átvevő tulajdonában van a következő ingatlan:

	Település
	Hrsz
	Tulajdonos
	Útszám
	Kezdő szelvény
(km+m)
	Végszelvény
(km+m)

	Budapest
	01174/2
	Fővárosi Önkormányzat
	700
	6+900
	7+681



3.	Átadó I kijelenti, hogy III.1.A./1. -III.1.A./2 pontban felsorolt földrészleteket ÁtadóI. tartja nyilván. A III.1.A/1. pontban szereplő Ingatlanok értéke összesen nettó 54.923.000 Ft., azaz ötvennégymillió-kilencszázhuszonháromezer forint, a III.1.A/2. pontban szereplő, Átvevő tulajdonában lévő ingatlan értéke nettó 5.392.278 Ft., azaz nettó ötmillió- háromszázkilencvenkettőezer- kétszázhetvennyolc forint. A III.1.A/1-III.1.A/2. pontban felsorolt földrészletek összértéke nettó 60.315.278 Ft., azaz nettó hatvanmillió- háromszáztizenötezer- kétszázhetvennyolc forint. Szerződő Felek rögzítik, hogy a jelen pontban rögzített értékek a földrészleteknek a III.1.B. és III.1.C. pontokban hivatkozott útszakaszok és hidak értéke nélkül számított értékének felel meg.

	Település
	Hrsz
	Földrészlet nettó értéke

	Budapest, XI. ker. belterület
	756/3
	18.698.000

	Budapest, XI. ker. belterület
	952/11
	17.371.000

	Budapest,
XI. ker. belterület
	1083
	18.854.000

	Budapest
	01174/2
	5.392.278

	Összesen
	
	60.315.278



4.	Szerződő Felek kijelentik, hogy az ingatlan-nyilvántartásban bejegyzett jogokon és feljegyzett tényeken túl az Ingatlanok per-, teher- és igénymentesek, azokat adó, vagy adók módjára behajtható egyéb köztartozás nem terheli.

Szerződő Felek rögzítik, hogy az Ingatlanok tekintetében 2013. ………. napjáig az alábbi terhek kerültek az ingatlan-nyilvántartásba bejegyzésre:

a) A Budapest, 756/3 hrsz. alatti ingatan tekintetében:

A tulajdoni lap III/1. pontja alatt: 
· vezetékjog 4 m2 területre 7103/538/2011
jogosult: ELMŰ Hálózati Kft. (1132 Budapest, XIII. ker. Váci út 72-74.)
bejegyző határozat: 48205/1/2013/12.04.23.

b) A Budapest, 952/11 hrsz alatti ingatlan tekintetében:
A tulajdoni lap III/1. pontja alatt:
· védőövezet
jogosult: Dél-budai keserűvízkutak, Közép-Dunavölgyi Vízügyi Igazgatóság (1088 Budapest, VIII.ker. Rákóczi út 41.)
bejegyző határozat: 233530/2000/28696/3/1980

A tulajdoni lap III/2. pontja alatt:
· vezetékjog az ingatlan 21 m2 nagyságú területére (VMB-169/2010.)
jogosult: ELMŰ Hálózati Kft. (1132 Budapest, XIII. ker. Váci út 72-74.)
bejegyző határozat: 125535/2/2011/10.11.29.

A tulajdoni lap III/3. pontja alatt:
· vezetékjog 32 m2 területre 7103/538/2011
jogosult: ELMŰ Hálózati Kft. (1132 Budapest, XIII. ker. Váci út 72-74.)
bejegyző határozat: 48205/1/2013/12.04.23.

c) A Budapest, 1083 hrsz alatt ingatan tekintetében:

A tulajdoni lap III/1. pontja alatt:
· vezetékjog az ingatlan 135 m2 nagyságú területére (VMB.169/2010.)
jogosult: ELMŰ Hálózati Kft. (1132 Budapest, XIII. ker. Váci út 72-74.)
bejegyző határozat: 125535/2/2011/10.11.29.

A tulajdoni lap III/2. pontja alatt:
· vezetékjog 164 m2 területre 7103/538/2011
jogosult: ELMŰ Hálózati Kft. (1132 Budapest, XIII. ker. Váci út 72-74.)
bejegyző határozat: 48205/1/2013/12.04.23.

Szerződő Felek rögzítik, hogy a jelen megállapodásban foglaltak a fenti tényeket és terheket nem érintik. Átvevő tudomásul veszi, hogy az Ingatlanokon a fenti tények és terhek az ott feltüntetett jogosultak javára változatlanul fennmaradnak.

B./ Az átadással érintett útszakaszok a következőek:

	[bookmark: OLE_LINK1]Útszám
	Útnév
	Pálya-kód
	Kezdő szelvény
(km+m)
	Végszelvény
(km+m)
	Hossz
[m]

	700 (M1-M7)
	M1/M7 autópálya bevezető főút
	1
	4 800
	4 818
	18

	700 (M1-M7)
	M1/M7 autópálya bevezető főút
	1
	4 818
	5 493
	675

	700 (M1-M7)
	M1/M7 autópálya bevezető főút
	1
	5 493
	5 500
	7

	700 (M1-M7)
	M1/M7 autópálya bevezető főút
	2
	4 800
	4 804
	4

	700 (M1-M7)
	M1/M7 autópálya bevezető főút
	2
	4 804
	5 500
	696

	M1-M7
	M7 autópálya /Budapest-Letenye/
	1
	5 500
	7 681
	2 181

	M1-M7
	M7 autópálya /Budapest-Letenye/
	2
	5 500
	7 681
	2 181



1. ÁtadóI. kijelenti, hogy a III.1.B./ pontban felsorolt útszakaszokat ÁtadóI. tartja nyilván, azonban azok részben az Ingatlanokon, részben pedig az Átvevő tulajdonában lévő, (III.1.A.2. pontban hivatkozott) Budapest 01174/2 helyrajzi számú ingatlanon valósultak meg. Ezen útszakaszok ÁtadóI. vagyonnyilvántartásban szereplő értéke:

a) Átadó II. ingatlan-nyilvántartás szerinti vagyonkezelésében lévő Budapest 756/3, 952/11 és 1083 helyrajzi számú ingatlanok tekintetében:
bruttó: 2.685.292.275 Ft, azaz kettőmilliárd-hatszáznyolcvanötmillió- hatszázkilencvenkettőezer- kettőszázhetvenöt forint, 2013. március 31-i nettó: 2.121.273.238 Ft., azaz kettőmilliárd-százhuszonegymillió-kettőszázhetvenháromezer-kettőszázharmincnyolc forint.
b) Átvevő tulajdonában lévő Budapest 01174/2 helyrajzi számú ingatlan tekintetében: 
bruttó: 1.339.762.336 Ft, azaz egymilliárd-háromszázharminckilencmillió- hétszázhatvankettőezer- háromszázharminchat forint, 2013. március 31-i nettó: 1.053.100.643 Ft., azaz egymilliárd-ötvenhárommillió- egyszázezer-hatszáznegyvenhárom forint.

Összesen:	bruttó: 4.025.054.611 Ft, azaz négymilliárd- huszonötmillió- ötvennégyezer- hatszáztizenegy forint, 2013. március 31-i nettó: 3.174.373.881 Ft., azaz hárommilliárd-százhetvennégymillió- háromszázhetvenháromezer-nyolcszáznyolcvanegy forint.

Szerződő Felek rögzítik, hogy a jelen pontban felsorolt útszakaszok értéke ingatlanonkénti bontásban az alábbi:

	Település
	Érintett hrsz
	Útszakasz bruttó értéke (2013.03.31)
	Értékcsökkenés (2013.03.31)
	Útszakasz nettó értéke (2013.03.31)

	Budapest
	756/3 
	626 758 595
	123 578 400
	503 180 195

	Budapest
	952/11 
	1 029 266 840
	220 247 455
	809 019 385

	Budapest
	1083 
	1 029 266 840
	220 247 455
	809 019 385

	Budapest
	01174/2
	1 339 762 336
	268 688 771
	1 053 073 565



C./ Az átadással érintett hidak a következőek:

	Útszám
	Megnevezés
	Szelvény
(km+m)
	Felület [m2]

	700
	SASAD ÁROK HÍD
	4+820
	86

	700
	SASAD ÁROK HÍD
	4+823
	91

	M7
	BUDAPEST 7 SZ. FŐÚT FELETTI HÍD
	5+110
	256

	M7
	BUDAPEST 7 SZ. FŐÚT FELETTI HÍD
	5+121
	256

	M7
	BUDAPEST LAPU UTCA FELETTI HÍD
	5+597
	319

	M7
	BUDAPEST LAPU UTCA FELETTI HÍD
	5+647
	319

	M7
	BUDAPEST KŐÉRBERKI ÚT FELETTI HÍD
	6+340
	323

	M7
	BUDAPEST KŐÉRBERKI ÚT FELETTI HÍD
	6+340
	255



1.	ÁtadóI kijelenti, hogy III.1.C./ pontban felsorolt hidakat ÁtadóI. tartja nyilván, azonban azok az Ingatlanokon valósultak meg. Ezen hidak ÁtadóI. vagyonnyilvántartásában szereplő összesen értéke bruttó: 125.775.178 Ft, azaz százhuszonötmillió-hétszázhetvenötezer-százhetvennyolc forint, 2013. március 31-i nettó: 99.467.727 Ft, azaz kilencvenkilencmillió- négyszázhatvanhétezer- hétszázhuszonhét forint, mely bruttó 66.024 Ft/m2 és nettó 52.214 Ft/m2 értéket jelent.

Szerződő Felek rögzítik, hogy a jelen pontban felsorolt hidak értéke az alábbi:

	Település
	Híd törzsszám

	Híd bruttó értéke (2013.03.31)
	Érték csökkenés (2013.03.31)
	Híd nettó értéke (2013.03.31)

	Budapest SASAD ÁROK HÍD
	24/1
	5 678 040
	1 187 633
	4 490 407

	Budapest SASAD ÁROK HÍD
	24/2
	6 008 158
	1 256 681
	4 751 477

	Budapest7 SZ. FŐÚT FELETTI HÍD
	25/1
	16 902 071
	3 535 279
	13 366 792

	
Budapest7 SZ. FŐÚT FELETTI HÍD
	

25/2
	

16 902 071
	

3 535 279
	

13 366 792

	Budapest7 SZ. FŐÚT FELETTI HÍD
	26/2
	21 061 565
	4 405 290
	16 656 276

	Budapest7 SZ. FŐÚT FELETTI HÍD
	26/1
	21 061 565
	4 405 290
	16 656 276

	Budapest KŐÉRBERKI ÚT FELETTI HÍD
	27/1
	21 325 660
	4 460 528
	16 865 132

	Budapest KŐÉRBERKI ÚT FELETTI HÍD
	27/2
	16 836 047
	3 521 470
	13 314 578



III.2. Szerződő Felek rendelkezései az M1-M7 – autópálya bevezető, helyi közúttá átminősített 4+800 – 7+681 km szelvények közötti szakaszának, valamint az ehhez kapcsolódó le- és felhajtó ágak átadása kapcsán:

1.	ÁtadóI., ÁtadóII. és Átvevő 2012. augusztus 15. napján ún. „Előzetes Megállapodás”-t kötöttek az Előzetes Megállapodás I.2. pontjában körülírt országos közúti szakaszok helyi közúttá történő átminősítése érdekében, amelyben rögzítették az átadás feltételeit, az átmeneti intézkedéseket, továbbá az átadással kapcsolatban az ÁtadóI. és ÁtadóII., valamint az Átvevőt illető jogok, és terhelő kötelezettségek gyakorlásának rendjét. Szerződő Felek megállapítják, hogy az Előzetes Megállapodás az ÁtadóIII. hozzájárulásának hiányában nem lépett hatályba.

3.	Szerződő Felek rögzítik, hogy az Előzetes Megállapodásban az Átvevő tájékoztatta ÁtadóI.-et, és az ÁtadóII.-t az általa tervezett beruházásról, annak előrehaladásáról, az alábbiak szerint: A Fővárosi Önkormányzat közlekedésfejlesztési koncepciójának megfelelően az M1-M7 autópálya bevezetőjét érintő fejlesztések előkészítése kapcsán a 4-es metró beruházás I. ütemének kötelezően megvalósítandó részeként tervezi az őrmezői csomópont kiépítését. A kiemelt városrendezési szereppel bíró, KözOP támogatásban részesülő, 2015. évi befejezési határidejű beruházásnak jelenleg az engedélyezési eljárása van folyamatban. A régió közösségi közlekedésének egészét figyelembe véve az M1-M7 autópálya bevezető szakaszán, a pénzügyi források rendelkezésre állását követően további, a közösségi közlekedés előnyben részesítését célzó fejlesztéseket kíván megvalósítani Átvevő. Ezen cél megvalósításával Magyarország helyi önkormányzatairól szóló 2011. évi CLXXXIX. törvény 23. § (4) 1. pontjában meghatározott közfeladatokat lát el.

4.	A Nemzeti Közlekedési Hatóság Útügyi, Vasúti és Hajózási Hivatal Út- és Hídügyi Főosztály Engedélyezési és Forgalomszabályozási Osztálya az UVH/UH/438/7/2012. számú határozatával (1. sz. melléklet) – mely a Nemzeti Közlekedési Hatóság EH/MD/NS/A/144/1/2013. számú másodfokú határozatával módosítva (2. sz. melléklet), jogerőre emelkedett  – az M1-M7 autópálya fővárosi bevezető, 4+800 – 7+681 km szelvények közötti szakaszát, annak egyéb közúti közlekedési építményeit, műtárgyait, csomóponti ágait, az út részét képező tartozékait, az autópálya szakasz vagyonnyilvántartásban szereplő valamennyi berendezésével együtt helyi közúttá minősítette. Erre való tekintettel jelen megállapodás aláírásával az Ingatlanokat Átadó III. - a közúti közlekedésről szóló 1988. évi I. törvény (továbbiakban: Kkt.) 32. § (3) bekezdésében foglaltak alapján - térítésmentesen az Átvevőnek tulajdonba adja, egyúttal feltétlen és visszavonhatatlan hozzájárulását adja ahhoz, hogy az Ingatlanok vonatkozásában az Átvevő tulajdonjoga 1/1 arányban „térítésmentes átadás” jogcímen bejegyzésre kerüljön az ingatlan-nyilvántartásba. Tekintettel arra, hogy a III.1.B. és III.1.C pontokban felsorolt útszakaszok, hidak (továbbiakban, együttesen: Útszakaszok, Hidak) részben az Ingatlanokon, részben pedig az Átvevő tulajdonában lévő  III.1.A/2. pontban hivatkozott, Budapest 01174/2 hrsz-ú ingatlanon valósultak meg, az ÁtadóIII. tudomásul veszi azt, hogy a jelen megállapodás hatálybalépésével az Útszakaszok, Hidak számvitelileg és vagyon-nyilvántartásilag a jelen megállapodás hatályba lépésének napjával - az Átvevő vagyonába kerülnek. A jelen pontban rögzítetteket Átadó I. és Átadó II. jelen megállapodás aláírásával tudomásul veszi.


IV. Szerződő Felek jogai és kötelezettségei

1. Átvevő kötelezettséget vállal arra, hogy az Ingatlanok tulajdonjogának megszerzésétől számított 15 évig az Ingatlanokat nem idegeníti el, és fenntartásáról, üzemeltetéséről és kezeléséről gondoskodik. 
1.1.	Szerződő Felek rögzítik, hogy a Magyar Állam. tulajdonában, Átadó I. vagyonkezelésében és ÁtadóII. üzemeltetésében lévő, ingóságnak minősülő pályaelektronikai rendszert a jelen megállapodás nem érinti. Ennek megfelelően a pályaelektronikai rendszerrel kapcsolatban felmerülő valamennyi költséget változatlanul Átadó II. viseli, a jelen megállapodás alapján Átvevő tulajdonába kerülő Ingatlanokon lévő pályaelektronikai rendszer tekintetében is. Átvevő kijelenti, hogy a pályaelektronikai rendszer üzemeltetéséhez szükséges terület használatát Átadó II. számára biztosítja. Átadó II. és Átvevő rögzítik ezen felül, hogy az Ingatlanokat érintő hírközlési létesítmények tekintetében külön megállapodást kötnek.

1.2.	Átadó II. és Átvevő rögzítik továbbá, hogy az Ingatlanokat érintő közvilágítási létesítmények Átvevő által történő átvétele, a közvilágítási rendszer leválasztásával összefüggő feladatok meghatározása és az ezzel felmerülő költségek viselése tekintetében külön megállapodást kötnek. Az egyértelműség érdekében a Szerződő Felek rögzítik, hogy a közvilágítási létesítmények tulajdonjoga nem száll át az Átvevőre a külön megállapodás megkötéséig, ennek megfelelően üzemeltetéssel járó feladatokat az Átadó II. látja el és az az ehhez tartozó költségeket az Átadó II. viseli (beleértve a káresetei helyreállítását is) a jelen pontban hivatkozott külön megállapodás alapján a közvilágítási létesítmények átadásáig. Felek rögzítik, hogy mindent megtesznek a külön megállapodás megkötése érdekében, ennek keretében a szükséges egyeztetéseket lefolytatják illetve törekszenek a megállapodás megkötésére legkésőbb 2013. szeptember 30. napjáig.

2. Átvevő köteles továbbá az átruházott vagyon hasznosításáról minden évben június 30-ig írásban beszámolni Átadó III. felé.
Amennyiben megállapítást nyer, hogy Átvevő a célhoz kötött hasznosításra vonatkozó törvényi előírásnak részben vagy egészben nem tesz eleget (különösen, ha Átvevő – a jelen megállapodás megkötésétől számított 15 éven belül – az Ingatlanok tulajdonjogát harmadik félre átruházza, vagy az útjelleg megszűnését kezdeményezi) köteles Átadó III. felszólítására, az abban meghatározott határidőig a jogsértő állapotot megszüntetni. A jogsértő állapot megszüntetésére szabott határidő elmulasztása esetén Átvevő köteles az Ingatlanok, valamint –a III.1.B/1.a) pontban  hivatkozott útszakaszok és a III.1.C. pontban hivatkozott hidak Átadó I. nyilvántartásában szereplő, jelen megállapodás III.1.A/3., III.1.B/1.a) és III.1.C/1. pontjában rögzített nyilvántartási értékének a kötelezettség megsértésének napjától számított mindenkori jegybanki alapkamattal növelt összegét Átadó III. felszólítására, az abban meghatározott (de legalább 15 napos) határidőig a Magyar Állam részére – az MNV Zrt. Magyar Államkincstárnál vezetett 1003200-01034327 számú Egyéb bevételek elnevezésű számlaszámára – nemteljesítési kötbérként megfizetni. A jogsértő állapot határidőre történő megszüntetésének elmulasztása esetén Átadó III. a jelen pontban rögzített nemteljesítési kötbér követelése helyett jogosult a jelen megállapodástól elállni.

3. Jelen megállapodás megkötésével, a tulajdonosváltozásnak az ingatlan-nyilvántartásba való bejegyzésével kapcsolatos eljárás lefolytatása, valamint az azzal összefüggésben felmerülő költségek, illetőleg a tulajdonjog-változáshoz kapcsolódó esetleges illeték vagy adófizetési kötelezettség Átvevőt terhelik.

4. Szerződő Felek rögzítik, hogy az illetékekről szóló 1990. évi XCIII. törvény 5. §. (1) bekezdése alapján ingatlan tulajdonjog átruházásával kapcsolatosan illetékmentességet élveznek.


5. Szerződő Felek rögzítik, hogy az Ingatlanok tulajdonjog-változásával összefüggően a birtokbaadás, illetve az üzemeltetésbe történő átadás tekintetében Átadó II. és Átvevő (illetve a részéről eljáró BKK Zrt.) részvételével, átadás-átvételi jegyzőkönyvet 2013. május 24-én felvették. Átadó II. jelen megállapodás aláírásával rögzíti, hogy az átadás-átvételi jegyzőkönyv felvételével az Átvevő részére átadta valamennyi rendelkezésükre álló dokumentációt az Ingatlanokat, illetve az Útszakaszokat, Hidakat érintően. Az átadás-átvételi jegyzőkönyvet Átadó II. a felvételét követő 8 napon belül megküldte Átadó I. és Átadó III. részére

6. Az általános forgalmi adóról szóló 2007. évi CXXVII. törvény (továbbiakban: ÁFA tv.) 11. §-ában foglaltakra tekintettel Átadó I. és Átadó II. kijelenti, hogy az Ingatlanok vagyonkezelésbe kerülése vonatkozásában adólevonási jog nem illette meg, Átadó III. kijelenti, az Ingatlanok állami tulajdonba kerülésekor adólevonási jog nem illette meg. Tekintettel arra, hogy az Átadókat adólevonási jogosultság a termék illetve alkotórészei beszerzés kapcsán nem illette meg, az átadás nem tartozik az ÁFA tv. hatálya alá.  

7. Az Átvevő kijelenti, hogy a jelen megállapodás aláírásának időpontjában az adózás rendjéről szóló 2003. évi XCII. törvény 178. §. 32. pontja alapján köztartozásmentes adózónak minősül.

8. Az átadott útszakasz – az M1-M7 autópályák forgalomlefolyására visszaható – építési, vagy forgalomtechnikai beavatkozásainak tervezése során Átvevő köteles előzetesen egyeztetni az Átadó I.-gyel. 


V. Ingatlan-nyilvántartási átvezetés

1. Szerződő Felek kérik az illetékes földhivatalt, hogy az Ingatlanok tekintetében az ingatlan-nyilvántartási adatok változását – „művelés alól kivett terület, helyi közút” megjelölésre – az ingatlan-nyilvántartásban vezesse át, tekintettel a III.2.4. pontban hivatkozott hatósági határozatok rendelkezésére.

2. Szerződő Felek kérik az illetékes földhivatalt, hogy az Ingatlanok 1/1 tulajdoni hányada vonatkozásában az Állami Autópálya Kezelő Zrt. vagyonkezelői jogát az ingatlan-nyilvántartásból törölje. 

3. Szerződő Felek kérik az illetékes földhivatalt, hogy az Ingatlanok 1/1 tulajdoni hányada vonatkozásában az ingatlan-nyilvántartásból törölje a Magyar Állam tulajdonjogát, valamint feltétlen és visszavonhatatlan hozzájárulásukat adják ahhoz, hogy „térítésmentes átadás” jogcímen Átvevő 1/1 arányú tulajdonjogát jegyezze be. 

4. Szerződő Felek ezúton kérik továbbá az illetékes földhivatalt, hogy az Ingatlanok vonatkozásában a nemzeti vagyonról szóló 2011. évi CXCVI. törvény (továbbiakban: Nvtv.) 13. § (5) bekezdése alapján, a törvény erejénél fogva 15 év időtartamra jegyezze fel az ingatlan-nyilvántartásba ÁtadóIII. javára szóló elidegenítési tilalmat. 

5. Jelen megállapodás Átvevő részéről a Fővárosi Közgyűlés …… számú határozatával került elfogadásra.

6. ÁtadóIII. kijelenti, hogy jelen megállapodás megkötésére jogosult, hivatkozással arra, hogy az állami vagyonról szóló 2007. évi CVI. törvény (továbbiakban: Vtv.) 17. § (1) bekezdés e) pontja értelmében a Magyar Állam képviseletében polgári jogi jogviszonyokban – jogszabály eltérő rendelkezése hiányában - a MNV Zrt. jár el. Az MNV Zrt. részéről jelen megállapodás a ….  számú határozatával került elfogadásra.

7. Szerződő Felek kijelentik, hogy a jelen megállapodás alapján Átvevő kezdeményezi a vagyonkezelői jog törlését (V.2. pont szerint) és a tulajdonjog-változás ingatlan-nyilvántartási átvezetését (V.3. szerint), valamint az V.4. pont szerinti elidegenítési tilalom ingatlan-nyilvántartási feljegyeztetését is. Mindezen eljárás lefolytatására a Szerződő Felek kifejezetten megbízzák és meghatalmazzák Átvevőt, azzal, hogy a változás átvezetésének valamennyi ingatlan-nyilvántartási költségét Átvevő köteles viselni. 

8.	Szerződő Felek jelen megállapodás aláírásával meghatalmazzák az Átvevő részéről dr. Tamási Júliát, Budapest Főváros Önkormányzata Főpolgármesteri Hivatalának jogtanácsosát (1052 Budapest, Városház u. 9-11., jogtanácsosi névjegyzékszám: FB6190), hogy a jelen megállapodás alapján őket a jelen pontban foglalt ingatlan-nyilvántartási eljárás során teljes jogkörrel képviselje. 

9.	Átvevő kötelezettséget vállal arra, hogy a tulajdonjoga ingatlan-nyilvántartásba történő bejegyzését követően haladéktalanul, és írásban értesíti ÁtadóI.-et és ÁtadóIII.-at. 


VI. Vagyon-nyilvántartási átadás

. Az. Átadó I. kijelenti, hogy az Ingatlanok, és az Útszakaszok és Hidak a vagyon-nyilvántartásában szerepelnek. Így az Ingatlanok, valamint az Útszakaszok és Hidak Átvevő részére történő vagyon-nyilvántartási átadása a jelen megállapodás hatályba lépésének napjával megtörténik.


VII. Záró rendelkezések

1. Szerződő Felek kijelentik, hogy a köztük felmerült vitás kérdéseket békés úton próbálják megoldani.

2. ÁtadóI. kijelenti, hogy magyarországi székhelyű központi költségvetési szervezet. ÁtadóII. kijelenti, hogy a Magyar Állam által alapított részvénytársaság, belföldön bejegyzett adóalany. A Magyar Állam képviseletében eljáró MNV Zrt. kijelenti, hogy a Magyar Állam által alapított egyszemélyes részvénytársaság, belföldön bejegyzett adóalany. Átvevő kijelenti, hogy magyarországi székhelyű helyi önkormányzat, Szerződő Felek szerződéskötési képességükben akadályozva nincsenek. 

3. A KKK főigazgatója jelen megállapodással meghatalmazza Bobos Tamás (születési neve: ………………………………., ……………………………………………………………………) ………………………………….. sz. alatti lakost a KKK Vagyon-nyilvántartási és Vagyonadminisztrációs Osztályának osztályvezetőjét, hogy az ingatlan-nyilvántartásról szóló 1997. évi CXLI. törvény 32. § (2) bekezdés f) pontja értelmében jelen megállapodás lapjait helyette és nevében kézjegyével ellássa.

A KKK főigazgatója kijelenti, hogy jelen megállapodást a KKK jogtanácsosa (székhelye: 1024, Budapest, Lövőház u. 39.) előtt írja alá, aki jelen megállapodást Átadó I. részéről jogi ellenjegyzéssel látja el..

4. Az ÁAK vezérigazgatója kijelenti, hogy jelen megállapodást az ÁAK jogtanácsosa Dr. Szekeres Krisztina (székhelye: 1134 Budapest, Váci út 45.) előtt írja alá, aki jelen megállapodást Átadó II. részéről jogi ellenjegyzéssel látja el.

5. Az MNV Zrt. képviseletében Mihályfi László igazgató és ………………….. meghatalmazzák a Társaság munkavállalóját Gáspárné Tóth Mártát (született: Mosonmagyaróvár, 1959. 07. 07., anyja neve: Horváth Márta, lakcím: Budapest III. Búza u. 2., személyi ig. száma: 719068LA) vagyongazdálkodási vezető menedzsert, hogy jelen szerződés lapjait helyettük és nevükben eljárva – az ingatlan-nyilvántartásról szóló 1997. évi CXLI. tv. 32. § (2) bekezdés f) pontja alapján – kézjegyével ellássa. 

Az MNV Zrt. képviseletében Mihályfi László igazgató kijelentik, hogy jelen megállapodást az MNV Zrt. jogtanácsosa, dr. Perbiró Gábor (székhelye: 1133 Budapest, Pozsonyi út. 56.) előtt írják alá, aki jelen megállapodást Átadó III. részéről jogi ellenjegyzéssel látja el.


6. Budapest Főváros Önkormányzata részéről dr. Szeneczey Balázs főpolgármester-helyettes kijelenti, hogy jelen megállapodást Budapest Főváros Önkormányzata Főpolgármesteri Hivatalának jogtanácsosa, dr. Tamási Júlia (1052 Budapest, Városház u. 9-11., jogtanácsosi névjegyzékszám: FB6190) előtt írja alá, aki jelen megállapodást Átvevő részéről jogi ellenjegyzéssel látja el.

7. A jelen megállapodást a Szerződő Felek közösen szerkesztették, a Felek jelen megállapodás V.7. pontjában foglalt meghatalmazása alapján Átvevő gondoskodik a változások ingatlan-nyilvántartási átvezettetéséről

8. A jelen megállapodás 10 eredeti példányban készült, amelyből Átadókat 2-2, Átvevőt pedig 4 példány illeti meg, tekintettel az illetékes ingatlanügyi hatóságnak szükséges példányra.

9. Jelen megállapodás valamennyi fél általi aláírásának napján lép hatályba. Amennyiben az aláírásra nem egy napon kerül sor, úgy a későbbi aláírás napján lép hatályba.

10. Jelen megállapodásban nem szabályozott kérdésekben a mindenkor hatályos, vonatkozó jogszabályok, különösen az Nvtv., a Vtv., az állami vagyonnal való gazdálkodásról szóló 254/2007.(X.4.) Korm. rendelet, a Kkt., a végrehajtására kiadott 30/1988. (IV. 21.) MT rendelet, valamint a Polgári Törvénykönyvről szóló 1959. évi IV. törvény rendelkezései az irányadók.

11. Szerződő Felek a megállapodást elolvasás és értelmezés után, mint akaratukkal mindenben megegyezőt jóváhagyólag írják alá.

	Kelt: Budapest, 2013.


______________________________________

